# REPUBLIKA HRVATSKA

# ŽUPANIJA ISTARSKA

# OSNOVNA ŠKOLA TONE PERUŠKA PULA

**Poljana sv. Martina 6, 52100 Pula**

**KLASA: 113-02/20-01/01**

**URBROJ: 2168/01-55-50-20-1**

Pula, 19.03.2020.godine

Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11,16/12, 86/12, 94/13, 136/14 - RUSRH, 152/14, 7/17, 68/18 i**98/19**) članku 7. stavku 2. Zakona o radu (Narodne novine broj 93/14, 127/17 i 98/19) te u skladu s Odlukom o izmjeni Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu Vlade Republike Hrvatske zbog proglašene epidemije koronavirusa i izjave zaposlenikao uvjetima za rad od kuće ravnatelj Škole donosi

**O D L U K U**

**o obavljanju rada kod kuće radnika**

I.

Zbog sprječavanja širenja koronavirusa na radnom mjestu, OŠ Tone Peruška Pula donijela je odluku da će u razdoblju od 20. ožujka 2020. godine pa do opoziva ove Odluke učitelji, stručni suradnici i ostali zaposlenici raditi od kuće i to u skladu s procjenom odnosno tehničkim mogućnostima.

II.

Rad učitelja i stručnih suradnika radi provođenja nastave na daljinu odvija se u običajnom opsegu radnog vremena.

Obveze učitelja i stručnih suradnika su:

* osigurati kontakte i način komunikacije (virtualna učionica, telefon, e-mail), redovito u vrijeme trajanja nastave provjeravati u virtualnoj školskoj zbornici naputke i komunikaciju sa ostalim učiteljima, stručnom službom i ravnateljem,
* obvezno održavanje nastave na daljinu odvija se u običajnom opsegu radnog vremena,
* obvezna priprema sadržaja, održavanje komunikacije s učenicima, roditeljima Školom i Ministarstvom znanosti i obrazovanja te davanje povratne informacije učenicima i roditeljima,
* sudjelovanje u drugim aktivnostima prema uputi ravnatelja i MZO-a

Učitelji razredne nastave obvezuju se obavijestiti roditelje učenika da je škola dužna

organizirati prihvat učenika i o potrebi obavijestiti ravnatelja 2 radna dana prije zbog organizacije.

Posebne obveze uz gore navede za stručne suradnike su:

* knjižničari su dužni biti na raspolaganju vezano uz pretraživanje izvora i knjiga, pružati pomoć učiteljima u kreiranju sadržaja i upotrebu materijala vezano uz autorska prava.

Pedagog i psiholog škole dužni su savjetovati učitelje i učenike vezano uz izvođenje nastave na daljinu, pružati potporu u slučaju potrebe, reagirati na neprihvatljiva ponašanja, pomoći u kreiranju sadržaja za učenike s teškoćama.

III.

Administrativno osoblje; tajnik školske ustanove i voditelj računovodstva također obavljaju rad kod kuće i to u skladu s procjenom odnosno tehničkim mogućnostima u uobičajenom opsegu radnog vremena dok tehničko osoblje zbog sprečavanja širenja koronavirusa obavlja rad na temelju dostavljenog rasporeda dežurstva i opsega obavljanja poslova kojeg je odredio ravnatelj škole.

IV.

Iznimno od točke I. i II. ove Odluke rad se odvija u Školi samo kada je to nužno zbog kontinuiranog izvođenja nastave na daljinu i prihvata djece koja pohađaju razrednu nastavu ako oba zaposlena roditelja nemaju drugu mogućnost zbrinjavanja djece odnosno nužnog obavljanja poslova.

V.

Radnici potpisuju izjavu da imaju uvjete za rad kod kuće radnika u skladu Uputom Ministarstva znanosti i obrazovanja KLASA: 602-01/20-01/00178, URBROJ: 533-01-20-0002 od 19. ožujka 2020. godine.

Izjava je sastavni dio ove Odluke.

VI.

Ova Odluka stupa na snagu danom donošenja i primjenjuje se do opoziva. Ova Odluka objavljuje se na oglasnoj ploči i mrežnim stranicama Škole te sa njom moraju biti upoznati svi radnici Škole.

 **Ravnatelj škole**

 Kristijan Cinkopan

**IZJAVA**

kojom ja   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   zaposlenik OŠ Tone Peruška Pula na radnom mjestu \_\_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljujem da za rad od kuće:

* imam potrebnu opremu i alate (računalo sa instaliranim alatima za kolaboraciju i pristup internetu za nastavnike te računalo sa instaliranim alatima potrebnim za rad tajnika školske ustanove, voditelja računovodstva i stručnih suradnika)
* imam prikladni prostor za rad kod kuće (prikladni stol i mirni kutak)
* imam potrebnu literaturu sa provođenje nastave na daljinu za nastavnike i stručne suradnike te potrebnu literaturu za rad tajnika školske ustanove i voditelja računovodstva

Ova izjava se daje u svrhu omogućavanja rada od kuće, a temeljem Odluke o izmjeni Odluke o izvođenju nastave u Visokim učilištima, osnovnim i srednjim školama te redovnog rada ustanova predškolskog odgoja i obrazovanja i uspostavi nastave na daljinu i preporuke Ministarstva znanosti i obrazovanja da većina zaposlenika obavlja rad od kuće.

U Puli 19. ožujka 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_